**PUBLISKĀ PAKALPOJUMA LĪGUMS Nr.** 2-20.1/PS2014/03

Liepājā, 2014.gada 22.maijā

**Valsts sabiedrība ar ierobežotu atbildību „Piejūras slimnīca”**, vien. reģ. Nr. 40003343729, juridiskā adrese: XXXXXXXXXXX, kuru uz Statūtu pamata pārstāv ***valdes priekšsēdētājs Aigars PUKS un valdes loceklis Imants STROLIS***, turpmāk – Pasūtītājs, no vienas puses, un **sabiedrība ar ierobežotu atbildību ‘’Viedaga’’**,vien. reģ. Nr. 42103050402, juridiskā adrese: XXXXXXXXXXX, kuru uz Statūtu pamata pārstāv ***valdes priekšsēdētāja Mirdza ZEMĪTE***, turpmāk – Izpildītājs, no otras puses, abi kopā turpmāk – Līdzēji, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Izpildītājs par saviem līdzekļiem, ievērojot iepirkumam ***„Par ēdināšanas pakalpojumiem VSIA „Piejūras slimnīca””, identifikācijas Nr. PS2014/03***, iesniegto piedāvājumu

(***1. Pielikums***), turpmāk – Piedāvājums, veic telpu vienkāršoto renovāciju un citus darbus, kā arī uzstāda Līguma 1.2.punktā minētā pakalpojuma sniegšanai nepieciešamās tehnoloģiskās iekārtas, inventāru un aprīkojumu.

* 1. Izpildītājs, ievērojot Līguma noteikumus un Piedāvājumu, sniedz Pasūtītājam nepieciešamos pacientu ēdināšanas pakalpojumus, turpmāk – Pacientu ēdināšanas pakalpojumi.
	2. Pēc tam, kad Izpildītājs ir izpildījis Līguma 1.1.punktā noteikto, ko ar atbilstošu pieņemšanas – nodošanas aktu ir pieņēmis Pasūtītājs, Izpildītājs iegūst tiesības Pacientu ēdināšanas pakalpojumu sniegšanai lietot Pasūtītāja telpas 165.90 m2 (*viens simts sešdesmit piecu kvadrātmetru*) platībā, par ko Izpildītājs maksā Pasūtītājam nomas maksu EUR 1,40 (*viens komats četrdesmit euro*) par 1 (*vienu*) kvadrātmetru, kopā EUR 232.26 (*divi simti trīsdesmit divi komats divdesmit seši euro*) mēnesī (***2. Pielikums***).
	3. Papildus Līguma 1.3. punktā minētajam, Izpildītājs Pasūtītāja telpas lieto sabiedriskās ēdināšanas pakalpojuma sniegšanai Pasūtītāja darbiniekiem vai citām trešajām personām.
1. **LĪGUMA IZPILDES KĀRTĪBA**
	1. Izpildītājs, ievērojot Līguma 3.punktā noteikto kārtību, sniedz Pasūtītājam Pacientu ēdināšanas pakalpojumus, sākot ar 2014.gada 2.jūniju.
	2. Līdz brīdim, kad starp Līdzējiem parakstīts Līguma 2.5.punktā minētais pieņemšanas – nodošanas akts, Izpildītājs Pacientu ēdināšanas pakalpojuma sniegšanas nodrošināšanai izmanto savā valdījumā esošās telpas, bet pēc Līguma 2.5.punktā minētā pieņemšanas – nodošanas akta parakstīšanas Izpildītājam ir pienākums Pacientu ēdināšanas pakalpojumu sniegšanas nodrošināšanai izmantot Pasūtītāja telpas.
	3. Izpildītājs ne vēlāk kā 2,5 (*divu komats piecu*) mēnešu laikā pēc telpu nodošanas veic telpu vienkāršoto renovāciju un citus darbus, kā arī uzstāda Pacientu ēdināšanas pakalpojumu sniegšanai nepieciešamās tehnoloģiskās iekārtas, inventāru un aprīkojumu.
	4. Sākot no 2014.gada 2.jūnija un turpmāk visā vienkāršotās renovācijas darbu laikā Izpildītājs nodrošina ēdināšanas pakalpojuma sniegšanu Pasūtītāja pacientiem, ēdienu pagatavojot ārpus Pasūtītāja telpām, (telpās, kas ir atbilstoši aprīkotas) un ēdienu piegādā tādā veidā, kas nodrošina nemainīgu ēdiena kvalitāti.
	5. Līguma 2.3.punkts uzskatāms par izpildītu ar brīdi, kad Pasūtītājs ir pārliecinājies, ka Izpildītājs ir veicis Līguma 2.3.punktā minētos darbus atbilstoši Izpildītāja iesniegtajam Piedāvājumam, un starp Līdzējiem ir parakstīts veikto darbu pieņemšanas – nodošanas akts.
	6. Ja pēc Līguma 2.5.punktā minētā pieņemšanas – nodošanas akta parakstīšanas Pasūtītājs konstatē, ka Pasūtītāja telpu vienkāršotā renovācija, uzstādītās tehnoloģiskās iekārtas, inventārs vai aprīkojums neatbilst Izpildītāja iesniegtajam Piedāvājumam, Pasūtītājs par to informē Izpildītāju un norāda neatbilstību novēršanas termiņu, kas ir saistošs Izpildītājam.
	7. Pēc tam, kad ir parakstīts Līguma 2.5.punktā minētais pieņemšanas – nodošanas akts, starp Pasūtītāju kā iznomātāju un Izpildītāju kā nomnieku par Pasūtītāja telpām nodibinās no nomas līguma izrietošas tiesiskās attiecības, kas apspriežamas pēc Latvijas Republikas Civillikumā iekļautajām tiesību normām, kuras regulē nomas tiesiskās attiecības.
2. **PACIENTU ĒDINĀŠANAS PAKALPOJUMA SNIEGŠANAS KĀRTĪBA**
	1. Pasūtītājs, ņemot vērā Piedāvājumā iekļauto pārtikas preču sortimentu, ne vēlāk kā līdz tekošās nedēļas ceturtdienai pulksten 16:00 izstrādā ēdienkarti nākamajai nedēļai un iesniedz to Izpildītājam, tajā norādot šādu informāciju:
		1. katrai nedēļas dienai nepieciešamo brokastu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam;
		2. katrai nedēļas dienai nepieciešamo otro brokastu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam;
		3. katrai nedēļas dienai nepieciešamo pusdienu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam;
		4. katrai nedēļas dienai nepieciešamo launagu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam;
		5. katrai nedēļas dienai nepieciešamo vakariņu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam;
		6. katrai nedēļas dienai nepieciešamo vēlo vakariņu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam.
	2. Izpildītājs, pamatojoties uz Pasūtītāja sniegto informāciju, sagatavo ēdienu nepieciešamajā kvalitātē un daudzumā, nodrošinot, ka Pasūtītāja norādītajā laikā ēdiens ir sagatavots Pasūtītāja norādītajā daudzumā un kvalitātē.
	3. Pasūtītājs pēc tam, kad ir pārliecinājies, ka ēdiens ir sagatavots nepieciešamajā daudzumā un kvalitātē, sadala to porcijās un nodrošina ēdiena piegādi pacientiem.
	4. Izpildītājs ne vēlāk kā līdz katra mēneša 5.datumam iesniedz Pasūtītājam atskaiti par iepriekšējā mēnesī sniegtajiem Pacientu ēdināšanas pakalpojumiem, norādot sagatavoto ēdienu daudzumu un kopējās izmaksas, kuras aprēķinot Izpildītājs vadās pēc iesniegtā Piedāvājuma. Izpildītājs atskaitei pievieno rēķinu, kas sagatavots atbilstoši normatīvo aktu prasībām.
	5. Ja Pasūtītājs konstatē, ka Līguma 3.4.punktā minētajā atskaitē norādītais Pacientu ēdināšanas pakalpojumu apjoms un izmaksas atbilst faktiskajai situācijai un Piedāvājumam, Pasūtītājs ne vēlāk kā 10 (*desmit*) darba dienu laikā samaksā Izpildītājam maksu par iepriekšējā mēnesī sniegtajiem Pacientu ēdināšanas pakalpojumiem, ievērojot Līguma 4.punktā noteikto kārtību.
	6. Ja Pasūtītājs konstatē, ka Līguma 3.4.punktā minētajā atskaitē norādītais Pacientu ēdināšanas pakalpojumu apjoms neatbilst faktiskajai situācijai vai Piedāvājumam, Pasūtītājs ne vēlāk kā 5 (*piecu*) darba dienu laikā informē par to Izpildītāju un neveic maksājumu līdz brīdim, kad Līdzēji ir vienojušies par sniegto Pacientu ēdināšanas pakalpojumu apjomu vai to samaksas apmēru.
	7. Pasūtītājam jebkurā no ēdiena pagatavošanas stadijām ir tiesības pārbaudīt ēdiena kvalitāti, pagatavošanas noteikumu ievērošanu, kā arī veikt ēdiena pārbaudi to degustējot, bet Izpildītājam ir pienākums ievērot jebkurus Pasūtītāja norādījumus attiecībā uz ēdiena pagatavošanu.
	8. Izpildītājs nodrošina ēdiena kvalitāti un ēdiena pagatavošanas procesu atbilstoši normatīvo tiesību aktu prasībām.
	9. Līguma 3.7.punktā minētie Pasūtītāja norādījumi nevar būt pretrunā ar normatīvajiem tiesību aktiem, bet var uzlikt par pienākumu Izpildītājam sniegt Pacientu ēdināšanas pakalpojumus ar vēl augstāku kvalitāti, nekā to paredz normatīvie tiesību akti.
3. **LĪGUMCENA, TĀS SAMAKSAS KĀRTĪBA**
	1. Kopējā līgumcena bez pievienotās vērtības nodokļa ir **EUR 1 607 970** (*viens miljons seši simti septiņi tūkstoši deviņi simti septiņdesmit euro*), pievienotās vērtības nodoklis 21% (*divdesmit viens procents*) ir EUR 337 673.70 (*trīs simti trīsdesmit septiņi tūkstoši seši simti septindesmit trīs komats septiņdesmit euro*), līgumcena ar pievienotās vērtības nodokli ir **EUR**

**1 945 643.70** (*viens miljons deviņi simti četrdesmit pieci tūkstoši seši simti četrdesmit trīs komats septiņdesmit euro*) (***3.Pielikums***).

* 1. Pasūtītājs samaksu par saņemtajiem Pacientu ēdināšanas pakalpojumiem veic ar pārskaitījumu uz Līguma 12.punktā norādīto Izpildītāja norēķinu kontu.
	2. Izpildītājs maksā Pasūtītājam Līguma 1.3.punktā noteikto nomas maksu par iepriekšējo mēnesi ne vēlāk kā līdz nākamā mēneša 15.datumam, pārskaitot to uz Līguma 12.punktā norādīto Pasūtītāja norēķinu kontu.
	3. Par maksājuma veikšanas brīdi uzskatāma diena, kad Līdzējs, kam jāveic maksājums, ir devis attiecīgu maksājuma uzdevumu.
	4. Ja starp Līdzējiem ir iestājusies nenokārtota saistība veikt maksājumu, Līdzējs var piemērot savstarpēju ieskaitu, par to iepriekš informējot otru Līdzēju.
1. **CITI NOTEIKUMI**
	1. Izpildītājs Pasūtītāja telpas var lietot tikai un vienīgi mērķiem, kas norādīti Līguma 1.3. un 1.4.punktā.
	2. Izpildītājam ir aizliegts Pasūtītāja telpas nodot apakšnomā vai uz kāda cita tiesiska pamata nodot tās lietošanā citām personām.
	3. Izpildītājam līdz ar nomas līguma tiesisko attiecību nodibināšanas brīdi jānodrošina sabiedriskās ēdināšanas pakalpojumi Pasūtītāja telpās uz vietas, kurus Izpildītājs sniedz gan Pasūtītāja darbiniekiem, gan jebkurai trešajai personai.
	4. Izpildītājam ir aizliegts izmantot Pasūtītāja telpas ēdiena pagatavošanai, ja ēdienu paredzēts sniegt ārpus Pasūtītāja telpām.
	5. Izpildītājs par komunālo pakalpojumu (elektroenerģija, atkritumi, ūdens un kanalizācija) sniegšanu ar attiecīgo komunālo pakalpojumu sniedzējiem norēķinās patstāvīgi vai ar Pasūtītāja starpniecību, izmantojot savus finanšu līdzekļus. Pasūtītājam ir tiesības pieprasīt Izpildītājam uzrādīt maksājumu apliecinošus dokumentus.
2. **LĪGUMCENAS IZMAIŅAS**
	1. Maksa, ko Pasūtītājs maksā Izpildītājam par Pacientu ēdināšanas pakalpojuma sniegšanu, ir norādīta Izpildītāja iesniegtajā Piedāvājumā, un tā ir nemainīga visā Līguma darbības laikā, izņemot gadījumus, kad tā tiek koriģēta, ievērojot Līguma 6.2.punktā noteikto.
	2. Sākot ar 2015.gada 1.aprīli, katru gadu 1.aprīlī, maksa par Pacientu ēdināšanas pakalpojuma sniegšanu tiek koriģēta atbilstoši Centrālās Statistikas Pārvaldes noteiktajam gada inflācijas koeficientam (Patēriņa cenu pārmaiņas pret iepriekšējā gada atbilstošo periodu), kas noteikta uz tekošā gada janvāri attiecībā pret iepriekšējā gada janvāri. Dati par Patēriņa cenu pārmaiņām pret iepriekšējā gada atbilstošo periodu pieejami Centrālās Statistikas Pārvaldes mājas lapā www.csb.gov.lv
	3. Līdzēji līgumcenas korekciju piemēro, sākot ar attiecīgā gada 1.aprīli, un tā ir spēkā 1 (*vienu*) kalendāro gadu jeb līdz nākamā gada 1.aprīlim vai līdz brīdim, kad starp Līdzējiem izbeidzas no Līguma izrietošās tiesiskās attiecības.
	4. Līdzējiem nav jāveic attiecīgi grozījumi Līgumā, lai Līdzēji būtu tiesīgi piemērot koriģēto līgumcenu, bet Izpildītājam ir pienākums koriģēt līgumcenu, ietverot to Līguma 3.4.punkā minētajā atskaitē.
3. **LĪGUMA DARBĪBAS TERMIŅŠ**
	1. Līgums stājas spēkā tā parakstīšanas brīdī un ir spēkā 60 (*sešdesmit*) mēnešus.
	2. Līgumu pirms Līguma 7.1.punktā noteiktā termiņa var izbeigt, Līdzējiem vienojoties vai arī gadījumā, ja iestājas Līguma 9.punktā minētie apstākļi, kas kādam no Līdzējiem piešķir tiesības vienpusēji atkāpties no Līguma.
	3. Pēc Līguma darbības termiņa notecējuma vai iestājoties Līguma 9.punktā minētajiem apstākļiem, Pasūtītāja telpās tiek saglabātas veiktās pārbūves un neatdalāmie uzlabojumi, savukārt Izpildītājs ne vēlāk kā 5 (*piecu*) darba dienu laikā atbrīvo telpas no uzstādītajām tehnoloģiskajām iekārtām, aprīkojuma vai inventāra, ko ir iespējams nodalīt no Pasūtītāja telpām, nebojājot tās vai citādā veidā nesamazinot to vērtību.
4. **PUŠU ATBILDĪBA**
	1. Ja Pasūtītājs neievēro Līguma 3.5.punktā noteikto samaksas termiņu, Pasūtītājs maksā Izpildītājam līgumsodu 0,1% (*nulle komats viena procenta*) apmērā no laikā nesamaksātās summas par katru nokavēto dienu, bet kopumā ne vairāk kā 10% (*desmit procentus*) no laikā nesamaksātās summas.
	2. Ja Izpildītājs neievēro Līguma 2.3.punktā noteikto izpildes termiņu, Izpildītājs maksā Pasūtītājam līgumsodu, kas vienāds ar Līguma 1.3.punktā noteiktās nomas maksas apmēra 1/15 (*vienu piecpadsmito daļu*) par katru nokavēto dienu, bet kopumā ne vairāk kā 6 (*sešu*) mēnešu nomas maksai pielīdzināmu apmēru.
	3. Izpildītājs maksā Pasūtītājam līgumsodu EUR 150,00 (*viens simts piecdesmit euro*) apmērā par katru gadījumu, kad Izpildītājs nav izpildījis vai nav izpildījis atbilstošā kvalitātē kādu no Līguma 3.2.punktā ietverto pienākumu.
	4. Līgumsoda samaksa neatbrīvo Līdzējus no saistību turpmākās izpildes, kā arī neierobežo Līdzēju tiesības prasīt zaudējumu atlīdzību.
5. **LĪGUMA IZBEIGŠANAS KĀRTĪBA**
	1. Līdzējiem ir tiesības vienpusēji atkāpties no Līguma tikai šajā Līgumā noteiktajos gadījumos un kārtībā.
	2. Pasūtītājs var vienpusēji atkāpties no Līguma, ja:
		1. Izpildītājs vairāk par 90 (*deviņdesmit*) dienām kavē Līguma 2.3.punktā noteikto termiņu;
		2. Izpildītājs vismaz 3 (*trīs*) reizes ir pārkāpis Līguma 3.2.punkta noteikumus, nenodrošina ēdiena kvalitāti un ēdiena pagatavošanas procesu atbilstoši normatīvo aktu prasībām vai arī neievēro Pasūtītāja norādījumus, kas ir saistoši Izpildītājam;
		3. Izpildītājs Līguma noteiktajā kārtībā nemaksā nomas maksu vai arī savlaicīgi neizpilda saistības pret komunālo pakalpojumu sniedzējiem par Izpildītājam sniegtajiem komunālajiem pakalpojumiem Pasūtītāja telpās.
	3. Izpildītājs var vienpusēji atkāpties no Līguma, ja Pasūtītājs vairāk par 90 (*deviņdesmit*) dienām kavē Līguma 3.5.punktā noteikto maksājuma termiņu.
	4. Iestājoties kādam no Līguma 9.2.punkta apakšpunktos vai 9.3.punktā noteiktajiem apstākļiem, viens Līdzējs rakstveidā brīdina otru Līdzēju par to, ka tas izmanto Līgumā pielīgtās tiesības vienpusēji atkāpties no Līguma, norādot konkrētu datumu, kas nevar būt īsāks par 7 (*septiņām*) dienām un garāks par 20 (*divdesmit*) dienām, ar kuru izbeidz tiesiskās attiecības, kas izriet no Līguma.
6. **NEPĀRVARAMA VARA**
	1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
	2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
7. **NOBEIGUMA NOTEIKUMI**
	1. Līdzēji vienojas, ka Līguma darbības laikā Līdzējs būs sasniedzams Līguma 12.punktā norādītajā Līdzēja adresē, kas vienlaikus arī uzskatāma par korespondences saņemšanas vietu. Korespondence uzskatāma par saņemtu 7 (*septiņu*) dienu laikā pēc tās nosūtīšanas. Ja kāds no Līdzējiem maina adresi, tas ne vēlāk kā 3 (*trīs*) dienu laikā par to paziņo otram Līdzējam.
	2. Pasūtītājs par Līguma izpildi atbildīgo personu nosaka *XXXXXXX*, telefona numurs: XXXXXXX, e-pasts:XXXXXXX, faksa numurs:XXXXXXX
	3. Izpildītājs par Līguma izpildi atbildīgo personu nosaka *XXXXXXX*, telefona numurs: XXXXXXX, e-pasts: XXXXXXX, faksa numurs: XXXXXXX.
	4. Strīdus, kas rodas Līguma izpildes laikā, Līdzēji risina savstarpējo pārrunu ceļā.
	5. Ja Līguma 11.4.punktā noteiktajā kārtībā Līdzēji nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos tiesību aktus.
	6. Līgums izstrādāts un parakstīts 2 (*divos*) autentiskos eksemplāros, tajā skaitā ar 3 (*trijiem*) Pielikumiem, katrs eksemplārs uz 51 (*piecdesmit vienas*) lapas, latviešu valodā ar vienādu juridisku spēku, viens līguma eksemplārs glabājas pie Pasūtītāja, bet otrs – pie Izpildītāja.

**12. LĪDZĒJU PARAKSTI, REKVIZĪTI**

|  |  |
| --- | --- |
| **PASŪTĪTĀJS**VSIA ‘’Piejūras slimnīca’’Reģ.Nr. 40003343729XXXXXXXXXXXXXTālr./fakss XXXXXXXe-pasts: XXXXXXXBankas rekvizīti XXXXXXXvaldes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_ **A.PUKS**valdes loceklis\_\_\_\_\_\_\_\_\_\_\_\_\_\_\_\_\_\_\_\_\_\_ **I.STROLIS** | **PIEGĀDĀTĀJS**SIA ’’Viedaga’’Reģ.Nr. 42103050402XXXXXXXXXXXXTālrunis: XXXXXXX; fakss: XXXXXXXe-pasts: XXXXXXXBankas rekvizīti XXXXXXXvaldes priekšsēdētāja\_\_\_\_\_\_\_\_\_\_\_\_\_\_\_\_\_\_\_**M.ZEMĪTE** |